Իննսունմեկ տարեկան էր արդեն (ու երևի Մարտին Միքայելյանի նկարագրած առյուծի նման), արվեստանոց դժվար էր բարձրանում: Երկրորդ հարկում է արվեստանոցը: Արվեստաբան Շահեն Խաչատրյանին ասում է. «Կտավ ձգիր, ուզում եմ նկարել»: Գալիս նստում է, խալաթը հագնում, վրձինը ձեռքն առնում ու նկարում… Հետո իջնում է ու այլևս չի վերադառնում… Հետագայում Շահեն Խաչատրյանը հարցնում է, թե ի՞նչ է նկարել Վարպետը կտավի աջ անկյունում: Սարյանը պատասխանում է. «Արև է, արև եմ նկարել հրեշտակի` նոր ծնված մանկան տեսքով»: